rejauldu/bengali-wikipedia huggingface dataset:
মাল পাহাড়িয়া জনগণ বাংলাদেশ এবং ভারতের পশ্চিমবঙ্গ, বিহার এবং ঝাড়খণ্ড রাজ্যের একটি উপজাতির সম্প্রদায়।  এদেরকে পশ্চিমবঙ্গ, বিহার এবং ঝাড়খণ্ড সরকার তফসিলি উপজাতি হিসাবে তালিকাভুক্ত করেছে।    ভাষা  তাদের মাতৃভাষা হচ্ছে মাল পাহাড়ি ভাষা। তবে তাদের অনেকেই নিজেদের মধ্যে কথোপকথনের সময় বাংলা ভাষার একটি বিকৃত রূপে কথা বলে। অন্যদের সাথে তারা বাংলা এবং হিন্দি ভাষায় কথা বলে। তাদের অধিকাংশ অশিক্ষিত হওয়ায় তাদের ভাষার কোন লেখ্য রূপ নেই। তারা তাদের ভাষা লিখতে বাংলা এবং দেবনাগরী লিপি ব্যবহার করে।   ধর্ম  দামিন-ই-কোহ-এর দক্ষিণাঞ্চলের পাহাড়ে এবং সাঁওতাল পরগনার দক্ষিণ-পূর্ব দিকে বসবাসকারী মাল পাহাড়িয়ারা হিন্দু ধর্মে রূপান্তরিত হয়েছে।  বাংলাদেশে বসবাসকারী মাল পাহাড়িয়ারাও হিন্দুধর্মে রূপান্তরিত হয়েছে। তবে তারা পুরোপুরিভাবে হিন্দু সংস্কৃতি গ্রহণ করেনি। তারা লক্ষ্মী, মনসা, কালী এবং দুর্গার মতো হিন্দু দেবদেবীর পূজা করলেও নিজেরা এসব দেবদেবীর কোন মূর্তি তৈরি করে পূজা করে না।    খাদ্য  মাল পাহাড়ীরা কৃষিকাজ এবং বনজ উৎপাদনের মাধ্যমে জীবিকা নির্বাহ করে। ভাত তাদের প্রধান খাদ্য। এছাড়াও তারা মুগ, মসুর, কুলথি এবং লর জাতীয় ডাল খায়। তারা নিরামিষভোজী নয়, তবে গরুর মাংস খায় না। পুরুষ এবং মহিলা উভয়ই মদ পান করে। এই মদ ঘরে তৈরি বা বাজার থেকে কেনা হতে পারে। তারা আদিবাসী চুরুটের মাধ্যমে ধূমপান করে এবং চুন (খাইনি) এবং পান মিশিয়ে তামাক চিবিয়ে খায়। Houlton, Sir John, Bihar, the Heart of India, p. 81, Orient Longmans, 1949   তথ্যসূত্র   বিষয়শ্রেণী:ভারতের জাতিগোষ্ঠী বিষয়শ্রেণী:পশ্চিমবঙ্গের উপজাতি বিষয়শ্রেণী:বাংলাদেশের জাতিগোষ্ঠী বিষয়শ্রেণী:ঝাড়খণ্ডের উপজাতি বিষয়শ্রেণী:দক্ষিণ এশিয়ার আদিবাসী জনগোষ্ঠী বিষয়শ্রেণী:ভারতের তফসিলি জনজাতি
thumb|কাচারী বাজারে পাশে অবস্থিত শ্যামা সুন্দরী খালthumb|মৃতপ্রায় রংপুর নগরীর শ্যামা সুন্দরী খাল শ্যামা সুন্দরী খাল বাংলাদেশের রংপুর শহরে প্রবাহিত একটি কৃত্তিম খাল। যা ‘রংপুরের ফুসফুস’ বলেও পরিচিত। ১৮৯০ সালে রাজা জানকীবল্লভ সেন ১৬ কিলোমিটার দীর্ঘ, ১০০ ফুট প্রস্থ এবং ৪০ ফুট গভীরতার খাল খনন করেন। যা রংপুর নগরীর সিও বাজার এলাকার ঘাঘট নদীর উৎসমুখ থেকে শুরু হয়ে খোখসা ঘাঘটের সাথে মিলেছে। বর্তমানে এটি  অবৈধ দখলের কারণে পানির প্রবাহ বন্ধ হয়ে বিভিন্ন বর্জ্য আর ময়লা-আবর্জনায় ভাগাড়ে পরিণত হয়ে, দিন দিন সরু ও ভরাট হয়ে যাচ্ছে।  ইতিহাস thumb|কাচারী বাজারের পাশে অবস্থিত শামা সুন্দরী ফাউন্ডেশন স্টোন রংপুর অঞ্চলের মহারাজা জানকী জানকীবল্লভ সেনের স্বর্গীয় মাতা শ্রীমতি শ্যামা সুন্দরী সেন ম্যালেরিয়ায় আক্রান্ত হয়ে মৃত্যুবরণ করেন। তার স্মৃতিকে অম্লান করে রাখার জন্য এবং ম্যালেরিয়া দুর করার জন্য জানকীবল্লভ সেন রংপুর নগরীর সিও বাজার এলাকা থেকে মাহিগঞ্জ পর্যন্ত খাল খনন করেন । এমন ভাবে শ্যামা সুন্দরী খাল খনন করা হয় ঘাঘট নদীর শেষ প্রান্তে থেকে খাল খনন শুরু করা হয়। ওই সময় খালটি মুলত ঘাঘট নদীর সঙ্গে সংযোগ স্থাপন করে ১৮৯৮ সালে খনন করা হয়। তখন এর প্রস্থতা ৪০ - ৯০ ফুটেরও বেশি ছিল, যা বর্তমানে সংকোচিত হয়ে ৬-৮ ফুটে এসেছে। নির্মাণ কাজ শেষ হওয়ার পর নগরীর কাচারীবাজার এলাকায় একটি দৃষ্টি নন্দন নাম ফলক তৈরি করা হয়। সেখানে লেখা আছে ''পীড়ার আঁকড় ভূমি প্রণালি কাটিয়া তা করিবার দুর মাতা শ্যামা সুন্দরীর স্মরণে জানকি বল্লভ সুত এই কীত্তি করে।''   সংস্কার  thumb|স্বেচ্ছাসেবী শ্যামা সুন্দরী খাল পরিষ্কার করছে। স্থানীয় সরকার মন্ত্রণালয় ২০০৮-০৯ অর্থবছরে খাল সংস্কারে ১২ কোটি টাকা এবং এরপর ২০১২ সালে ২৪ কোটি ৮০ লাখ টাকা বরাদ্দ দেয়। কিন্তু অবস্থার কোনো পরিবর্তন না হয়ে ধীরে ধীরে তা ময়লা-আবর্জনার স্তূপে পরিণত হয়। ২০২৪ সালের ১১ মে স্বেচ্ছাসেবী যুব সংগঠন বিডি ক্লিন রংপুর সিটি কর্পোরেশনের সহযোগিতায় প্রায় ১ হাজার সদস্য খালের ৫ কিলোমিটার পরিষ্কার করে।  তথ্যসূত্র   বহিঃসংযোগ   বিষয়শ্রেণী:রংপুর সদর উপজেলা বিষয়শ্রেণী:রংপুর বিষয়শ্রেণী:বাংলাদেশের খাল
thumbnail|250px|right|Plate from ''Ornithologiae Specimen de Barrère showing his system of bird classification পিয়ের বারের (; ১৬৯০, পেরপিনিয়ঁ – ১৭৫৫, পেরপিনিয়ঁ) একজন ফরাসি চিকিৎসক এবং প্রকৃতিবিদ। তিনি ফ্রান্সের পেরপিনিয়ঁ শহরে ১৭৭১ সাল থেকে পেশাচর্চা করেন। ১৭৭২ সালে তিনি দক্ষিণ আমেরিকার ফরাসি গায়ানা উপনিবেশের কাইয়েন শহরের উদ্দেশ্যে যাত্রা করেন। কাইয়েনে তিনি পাঁচ বছর অবস্থান করেন। পেরপিনিয়ঁ শহরে ফিরে এসে তিনি সেখানকার বিশ্ববিদ্যালয়ে উদ্ভিদবিজ্ঞানের অধ্যাপক এবং সামরিক হাসপাতালের চিকিৎসক হন।   ফরাসি গায়ানার অভিজ্ঞতার বিবরণ  বারের ফরাসি গায়ানাতে তার পর্যবেক্ষণগুলির উপর নির্ভর করে দুইটি গ্রন্থ প্রকাশ করেন। এগুলি ছিল Essai sur l'histoire naturelle de la France équinoxiale, ou Dénombrement des plantes, des animaux et des minéraux qui se trouvent dans l'isle de Cayenne, les isles de Remire, sur les côtes de la mer et dans le continent de la Guyane (1741)and Nouvelle Relation de la France équinoxiale, contenant la description des côtes de la Guiane, de l'île de Cayenne, le commerce de cette colonie, les divers changements arrivés dans ce pays, et les mœurs et coutumes des différents peuples sauvages qui l'habitent ; avec les figures dessinées sur les lieux (1743).   তথ্যসূত্র   Michael Walters (2003). A Concise History of Ornithology. Yale University Press (New Haven, Connecticut) 255 p.  Translated from French Wikipedia  বিষয়শ্রেণী:ফরাসি প্রাণিবিজ্ঞানী বিষয়শ্রেণী:ফরাসি পক্ষিবিজ্ঞানী বিষয়শ্রেণী:১৮শ শতাব্দীর ফরাসি চিকিৎসক বিষয়শ্রেণী:১৭৫৫-এ মৃত্যু বিষয়শ্রেণী:১৬৯০-এ জন্ম
২৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক অঞ্চল। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পোস্তা ও জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।  বিবরণ ২৩ নং ওয়ার্ডের সীমানা নিম্নরূপ: উত্তর দিকে কালীকৃষ্ণ ঠাকুর স্ট্রিট; পূর্ব দিকে রবীন্দ্র সরণি; দক্ষিণ দিকে বড়তলা স্ট্রিট এবং পশ্চিম দিকে জগমোহন মল্লিক স্ট্রিট ও কলাকার স্ট্রিট।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩। thumb|বরো ৪-এ ২৩ নং ওয়ার্ড  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫২৩ নং ওয়ার্ডভারতী ঝাভারতের কমিউনিস্ট পার্টি (মার্ক্সবাদী)ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০বিজয় ওঝাভারতীয় জনতা পার্টি ২০১৫বিজয় ওঝাভারতীয় জনতা পার্টিপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
জগজীবন রাম রেলরক্ষী বাহিনী আকাদেমি (ইংরেজি:  Jagjivan Ram Railway Protection Force Academy) ভারতীয় রেল পরিচালিত একটি প্রশিক্ষণ সংস্থা। নবনিযুক্ত রেলরক্ষী বাহিনী (আরপিএফ) জওয়ানদের এই সংস্থায় প্রশিক্ষণ দেওয়া হয়ে থাকে। ১৯৫৫ সালে লখনউ শহরে প্রতিষ্ঠিত এই সংস্থাটির নাম বদলে পরে বিশিষ্ট স্বাধীনতা সংগ্রামী তথা প্রাক্তন উপপ্রধানমন্ত্রী জগজীবন রামের নামে উৎসর্গিত হয়।   বহিঃসংযোগ   জগজীবন রাম রেলরক্ষী বাহিনী আকাদেমির ওয়েবসাইট  বিষয়শ্রেণী:ভারতীয় রেল বিষয়শ্রেণী:ভারতে শিক্ষা
শাহ (ফার্সী: شاه) ফার্সী শব্দ। প্রাচীন পারসিক ভাষায় শব্দটির রুপ ছিল Xšâyathiya "রাজা" আর পারসিক ধর্মগ্রন্থ আবেস্তায় এর রুপ ছিল xšaΘra-, "রাজশক্তি বা সমরশক্তি"। প্রাচীন সংস্কৃত ভাষায় kṣatra (ক্ষত্র) মানে ও ছিল সমরশক্তি, ক্ষত্র থেকে ক্ষত্রিয় (যোদ্ধা) শব্দের উৎপত্তি হয়েছে।Online Etymology Dictionary আধুনিক ফার্সী ভাষায় শাহ অর্থ বাদশাহ বা রাজা। ভারতবর্ষের সুলতানী আমলের শাসকেরা এবং মোগল শাসকেরা নিজেদের নামের সাথে শাহ পদবী ব্যবহার করতেন। এছাড়া সৈয়দ বংশের সুফি পীর, দরবেশদের নামের পদবীতে শাহ্  বহুল ব্যবহৃত হয়। সৈয়দ রা নাম সংক্ষিপ্ত করণের জন্য সৈয়দ এর পরিবর্তে শাহ্ লিখেন।পাকিস্তান ভারত বাংলাদেশ সহ বিভিন্ন দেশে শাহ পদবী একটি উচ্চ সম্মানীয় পদবি। মধ্যযুগের ভারত বাংলাদেশ বেশিরভাগ শাহ্ পদবী যুক্ত মানুষেরা বিভিন্ন এলাকায় নিজস্ব বৈঠকখানা করে ইসলাম প্রচার করতে ভারত বাংলাদেশে আসেন। সেই সময়ে ইসলামিক শিক্ষা ব্যবস্থা মুসলিমদের না থাকায় তাঁরা নিজেদের পরিবার পরিজন ছেড়ে দিয়ে বিভিন্ন এলাকায় গিয়ে ইসলামী শিক্ষার প্রসার ঘটিয়েছিলেন এবং দাওয়াত এর কাজ কাজ করেছিলেন।   শাহ্ পদবী যুক্ত বিখ্যাত  ব্যক্তি আউলিয়া কেরাম শাহ জালাল (রহঃ) শাহ পরান (রহঃ) শাহ আমানত (রহঃ) অলিমান দেওয়ান শাহ্ শাহ মখদুম (রহঃ) শাহ্ মুন্সি জহির উদ্দিন দীনহীন (রহঃ)  শামসুদ্দীন ইলিয়াস শাহ  লালন শাহ  সিকান্দার শাহ  মালিক শাহ  বাহাদুর শাহ জাফর  আজম শাহ  মুহাম্মদ শাহ  শাহ এ এম এস কিবরিয়া  শাহ আজিজুর রহমান  শাহ আবদুল করিম  ওয়াইস শাহ  সালমান শাহ  শাহ ওয়ালিউল্লাহ  নাসিরুদ্দিন মাহমুদ শাহ  হযরত শাফাই শাহ( রহঃ)   আরও দেখুন  বাঙালি মুসলমানদের পদবীসমূহ  তথ্যসূত্র  বিষয়শ্রেণী:বাঙালি মুসলিম পদবি বিষয়শ্রেণী:সম্মানসূচক পদবি বিষয়শ্রেণী:পদবিসমূহ বিষয়শ্রেণী:এশিয়ায় রাষ্ট্রপ্রধান বিষয়শ্রেণী:অভিজাত উপাধি বিষয়শ্রেণী:ফারসি শব্দ ও শব্দসমষ্টি বিষয়শ্রেণী:বাংলাদেশে পদবি বিষয়শ্রেণী:পাকিস্তানে পদবি
থাম্ব|ভারতের মণিপুর থেকে একটি মার্শাল-আর্ট ফর্ম, থাং-টা অনুশীলনকারীর ছবি। ভারতীয় মার্শাল আর্ট ভারতীয় উপমহাদেশের যুদ্ধ ব্যবস্থাকে বোঝায় । ইংরেজী শব্দগুচ্ছ "ইন্ডিয়ান মার্শাল আর্ট" এর জন্য বিভিন্ন পদ ব্যবহৃত হয়, যা প্রাচীন উৎস থেকে প্রাপ্ত। যদিও তারা নির্দিষ্ট শৃঙ্খলা বোঝাতে পারে বলে মনে হতে পারে (যেমন তীরন্দাজ, সশস্ত্র যুদ্ধ), ক্লাসিক্যাল সময়ে এগুলি সমস্ত যুদ্ধ ব্যবস্থার জন্য সাধারণভাবে ব্যবহৃত হত। বর্তমানে প্রচলিত শব্দগুলির মধ্যে শাস্ত্র-বিদ্যা হল শাস্ত্র (অস্ত্র) এবং বিদ্যা (জ্ঞান) শব্দের একটি যৌগ ।attested in Classical Sanskrit only, specifically in the Anargharāghava. ধনুর্বেদ ধনুক ( ধনুষ্য ) এবং জ্ঞান ( বেদ ), পুরাণ সাহিত্যে "ধনুরিবিদ্যার বিজ্ঞান" শব্দগুলি থেকে উদ্ভূত হয়েছে , যা পরে সাধারণভাবে মার্শাল আর্টে প্রয়োগ করা হয়েছে।attested from Epic Sanskrit; see  বিষ্ণু পুরাণ পাঠে ধনুবেদকে শাস্ত্রশাস্ত্র বা সামরিক বিজ্ঞান সহ "ফলিত জ্ঞান" বা উপবেদের ঐতিহ্যগত আঠারোটি শাখার একটি হিসাবে বর্ণনা করা হয়েছে । পরবর্তী শব্দ, যুদ্ধ কালা , এসেছে যুদ্ধ শব্দ থেকে যার অর্থ যুদ্ধ বা লড়াই এবং কালা অর্থ শিল্প বা দক্ষতা। সম্পর্কিত শব্দ শাস্ত্র কাল (আল. অস্ত্র শিল্প) সাধারণত বিশেষভাবে সশস্ত্র শৃঙ্খলা বোঝায়। আরেকটি শব্দ, যুদ্ধ-বিদ্যা বা "যুদ্ধ জ্ঞান", যুদ্ধক্ষেত্রে ব্যবহৃত দক্ষতাকে বোঝায়, যা শুধুমাত্র প্রকৃত যুদ্ধই নয় বরং যুদ্ধ গঠন এবং কৌশলও অন্তর্ভুক্ত করে। মার্শাল আর্ট সাধারণত ঐতিহ্যবাহী আখড়ায় শেখা ও অনুশীলন করা হয় ।   তথ্যসূত্র     বিষয়শ্রেণী:ভারতের সাংস্কৃতিক ঐতিহ্য বিষয়শ্রেণী:ভারতীয় সংস্কৃতি
হজ ও ওমরাহ ব্যবস্থাপনা আইন, ২০২১ হলো ২০২১ সালের ১৫ জুন বাংলাদেশের জাতীয় সংসদে পাস হওয়া একটি আইন। এই আইনে বাংলাদেশের মুসলিম নাগরিকদের জন্য নির্বিঘ্নে ও সুষ্ঠুভাবে হজ ও ওমরাহ পালন নিশ্চিতকরণ এবং এজেন্সিসমূহের নিবন্ধন ও ব্যবস্থাপনা বিষয়ে বিধান প্রণয়ন করা হয়েছে। এর পূর্বে জাতীয় হজ ও ওমরাহ নীতি ঘোষণার মাধ্যমে এই কাজ সম্পন্ন হতো। বাংলাদেশের স্বাধীনতার পর এধরণের আইন এটিই প্রথম।   ইতিহাস  ২০১১ সালে সৌদি আরব সরকার হজ ব্যবস্থপনায় পরিবর্তন আনে। বাংলাদেশ সরকারের জাতীয় হজ ও ওমরাহ নীতিমালা ঘোষণার মাধ্যমে হজ ব্যবস্থপনা হতো। ফলশ্রুতিতে হজ ব্যবস্থাপনার অনিয়মে কার্যকর ব্যবস্থা গ্রহণ করা সম্ভব ছিল না। ২০১২ সালে মন্ত্রিসভা নীতিমালার পরিবর্তে আইন করার নির্দেশনা দেয়। ২০২০ সালের ২৮ ডিসেম্বর মন্ত্রিসভার ভার্চুয়াল বৈঠকে এই আইনের খসড়ার নীতিগত অনুমোদন দেওয়া হয়। খসড়ায় উল্লেখিত জরিমানার অঙ্ক নিয়ে আপত্তি জানায় বাংলাদেশ হজ এজেন্সিস অব বাংলাদেশ (হাব)। ২০২১ সালের ৪ এপ্রিল বিলটি সংসদে তোলেন ধর্ম প্রতিমন্ত্রী ফরিদুল হক খান। পরে বিলটি যাচাই-বাছাইয়ের জন্য ধর্ম মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। বিলের ওপর জনমত যাচাই, বাছাই কমিটিতে পাঠানো এবং সংশোধনী প্রস্তাবগুলোর নিষ্পত্তির পর ১৫ জুন তা জাতীয় সংসদে কণ্ঠভোটে পাস হয়। ২৪ জুন রাষ্ট্রপতির স্বাক্ষরের পর তা আইনে পরিণত হয়।   বিশ্লেষণ  এই আইনের ধারার সংখ্যা ২৩টি। আইনে বলা হয়েছে, হজ ব্যবস্থাপনার জন্য সরকার এ সংক্রান্ত জাতীয় কমিটি গঠন করবে। হজ ও ওমরাহ এজেন্সিকে শর্ত মেনে নিবন্ধন নিতে হবে। হজের চুক্তি এখানে হওয়ার পরে কেউ সৌদি আরবে গিয়ে ঠকালে তবে ওই অপরাধ ‘বাংলাদেশে হয়েছে’ বলে গণ্য করে এই আইনে বিচারের বিধান রাখা হয়েছে। নিবন্ধন পেতে হলে হজ এজেন্সিকে তিন বছর এবং ওমরাহ এজেন্সিকে দুই বছরের ট্র্যাভেল এজেন্সি পরিচালনার অভিজ্ঞতার শর্ত দেওয়া হয়েছে। হজ এজেন্সিগুলো অনিয়ম করলে তাদের নিবন্ধন বাতিলের পাশাপাশি সর্বোচ্চ ৫০ লাখ টাকা জরিমানা করা আর ওমরা এজেন্সি অনিয়ম করলে তারা নিবন্ধন হারানোর সঙ্গে সর্বোচ্চ ১৫ লাখ টাকা পর্যন্ত জরিমানা করে শাস্তির বিধান দেওয়া হয়েছে। এছাড়া জামানত বাজেয়াপ্ত, নিবন্ধন স্থগিত, সতর্কীকরণ ও তিরস্কারের শাস্তিও রয়েছে। কোনো এজেন্সি পরপর দুইবার তিরস্কৃত হলে স্বয়ংক্রিয়ভাবে তার নিবন্ধন দুই বছরের জন্য স্থগিত হয়ে যাবে। কোন এজেন্সির নিবন্ধন বাতিল হলে ওই এজেন্সির অংশীদার বা স্বত্বাধিকারীরা পরে কখনও হজ বা ওমরা এজেন্সির নিবন্ধন পাবে না। অন্য কোনো এজেন্সির কাজেও সম্পৃক্ত হতে পারবে না। হজ এজেন্সিগুলো স্বত্ত্ব পরিবর্তন করতে চাইলে নিবন্ধন কর্তৃপক্ষের কাছ থেকে অনুমতি নেওয়ার কথাও বলা হয়েছে আইনে।   তথ্যসূত্র   বিষয়শ্রেণী:বাংলাদেশের আইন বিষয়শ্রেণী:২০২১-এ বাংলাদেশ বিষয়শ্রেণী:হজ্জ
পাকিস্তান জাতীয় ক্রিকেট দল, আসিফ ইকবালের নেতৃত্বে, ভারতে তাদের দীর্ঘ সফরের মাঝখানে জানুয়ারি, ১৯৮০ সালে বাংলাদেশে এক সংক্ষিপ্ত ক্রিকেট সফরে আসে। দুই ম্যাচের মধ্যে, চট্টগ্রামে ২-দিনের ম্যাচ, এরপর ঢাকায় ৩-দিনের ম্যাচ খেলার জন্য নির্ধারিত হয়। বিমানবন্দরে কিছু পাকিস্তান ক্রিকেটার কর্তৃক বাংলাদেশীদেরকে ‘নমস্তে’ বলে সম্বোধন করার কারণে চট্টগ্রামে ম্যাচের ২য় দিনে চা-বিরতির কিছু বাংলাদেশী যুবক পাকিস্তানের ড্রেসিংরুমে ঢুকে ক্রিকেটারদের সাথে হাতাহাতির ঘটনা ঘটায়, এতে কিছু ক্রিকেটার গুরুতর আহত হয়। ফলে সেই ম্যাচসহ সফরের বাদ-বাকি ম্যাচ পরিত্যক্ত করা হয়।  সংক্ষিপ্ত স্কোর   তারিখ ম্যাচ মাঠ ফলাফল জানু ২-৩  ২ দিনের ম্যাচ চট্টগ্রাম পাকিস্তান: ১৭৯/৫ (ডিক্লে.) (মুদাসসর নজর ৭৭, সাদিক মোহাম্মদ ৩৫, মজিদ খান ২১, ইউসুফ রহমান ২/৩৮) ও ১৩৮/৩ (ডি.) (তালাত মির্জা ৪৩, মহসিন খান ৩৪) বিসিসিবি ১১৪ (ইউসুফ রহমান ২৮, রকিবুল হাসান ১৬, রফিকুল আলম ১৬, শফিক-উল-হক ১৬, আব্দুল কাদির ৫/৪৯, মজিদ খান ২/৪, ইকবাল কাসিম ২/২৪) ও ৬৫/৩ (ইউসুফ রহমান ১৭, ইকবাল কাসিম ২/২২)  ম্যাচ পরিত্যক্ত জানুয়ারি ৫-৭  ৩ দিনের ম্যাচ  ঢাকা -  -  ম্যাচ পরিত্যক্ত  দুর্ভাগ্যজনক ঘটনা দ্বিতীয় দিনে চা বিরতির পাক খেলোয়াড়দের আক্রমণের জন্য জনতার একটি দল মাঠে প্রবেশ করে। বাংলাদেশের স্বাধীনতা সম্পর্কে কিছু পাক ক্রিকেটার কর্তৃক বিরূপ মন্তব্যের কারণে তারা পাকিস্তানি ক্রিকেটারদের উপর রাগান্বিত ছিল। যদিও এই অভিযোগ সত্য কি-না তা যাচাই করা এখনও অসম্ভব। কিন্তু এরফলে তখন ম্যাচ অবিলম্বে বাতিল করা হয়, এবং এর ফলে ঢাকায় ৩ দিনের ম্যাচও বাতিল করা হয়েছিল। সবচেয়ে বড় হতাশা ছিল ঢাকার দর্শকদের জন্য, কেননা ঢাকার ম্যাচের জন্য প্রায় ৩০,০০০ টিকেট ইতোমধ্যে বিক্রি করা হয়েছিল।  বৈরী সম্পর্ক ক্রিকেটাররা ভারত সফরের শুরু করার জন্য আবার ভারত চলে যায়, তবে বাংলাদেশ ও পাকিস্তানের মধ্যে ক্রিকেট সম্পর্ক আবার নতুন করে নিচে নামতে থাকে। ওই মাসের জন্য নির্ধারিত বাংলাদেশ দল কর্তৃক পাকিস্তানে একটি সফর অবিলম্বে বাতিল করা হয়েছিল। যদিও, মুশতাক মোহাম্মদের নেতৃত্বে ফেব্রুয়ারি, ১৯৮৪ সালে পিআইএ দল ও ১৯৮৬ সালের ওমর কোরেশী একাদশ সফর (ইমরান খান নেতৃত্বে) করে যা অবশেষে এই সম্পর্ককে স্বাভাবিক করে। গাজী আশরাফের নেতৃত্বে বাংলাদেশী দল, মার্চ মাসে পাকিস্তান সফর করে এবং দুটি দল ২য় এশিয়া কাপে, ৩১ মার্চ তাদের প্রথম আনুষ্ঠানিক ওয়ানডে ম্যাচ খেলে।হাসান বাবলি। "আন্তর্জাতিক ক্রিকেটে বাংলাদেশ" । খেলার ভুবন প্রকাশনী, নভেম্বর, ১৯৯৪।  তথ্যসূত্র  বিষয়শ্রেণী:১৯৮০-এ বাংলাদেশী ক্রিকেট বিষয়শ্রেণী:২০শ শতাব্দীতে বাংলাদেশী ক্রিকেট বিষয়শ্রেণী:পাকিস্তান ক্রিকেট দলের বাংলাদেশ সফর বিষয়শ্রেণী:১৯৭৫-৭৬ থেকে ১৯৮০ পর্যন্ত আন্তর্জাতিক ক্রিকেট প্রতিযোগিতা বিষয়শ্রেণী:১৯৮০-এ পাকিস্তানি ক্রিকেট বিষয়শ্রেণী:১৯৭১-৭২ থেকে ২০০০ পর্যন্ত বাংলাদেশের ক্রিকেট মৌসুম
হলেন জাপানি। ১৯৮৪ সাল থেকে তিনি এই পর্যন্ত ৪০টি চলচ্চিত্রে অভিনয় করেছেন।  উল্লেখযোগ্য চলচ্চিত্র ও টেলিভিশন ধারাবাহিক  + চলচ্চিত্র বছর শিরোনাম অভিনয়ে Notes ২০০৬রেটরিবেশনদ্য গো মাষ্টার ২০০৪ফ্লাওয়ার অ্যান্ড স্নেক ১৯৯৭তোকি ও কাকেরু শৌজো ১৯৯৬গাক্কো নো কাইদান ২  + টেলিভিশন বছর শিরোনাম অভিনয়ে Notes ২০১৩আল্ট্রা জিংগা ১৯৯৬তোরিৎসু মিজুসো!  তথ্যসূত্র  বহিঃসংযোগ  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি চলচ্চিত্র অভিনেতা
দ্য জেরুসালেম পোস্ট () হলো জেরুসালেমে অবস্থিত একটি ইংরেজি ভাষার ইসরায়েলি ব্রডশিট সংবাদপত্র। এটি ১৯৩২ সালে ব্রিটিশ ম্যান্ডেট অব প্যালেস্টাইনের সময় গেরশন অ্যাগ্রন কর্তৃক দ্য প্যালেস্টাইন পোস্ট নামে প্রতিষ্ঠিত হয়েছিল। ১৯৫০ সালে এটির নাম পরিবর্তন করে দ্য জেরুসালেম পোস্ট রাখা হয়। ২০০৪ সালে, সংবাদপত্রটি মিরকাই টিকশোরেট কিনে নেয়, যা বিনিয়োগকারী এলি আজুরের নিয়ন্ত্রণে একটি বৈচিত্র্যময় ইসরায়েলি মিডিয়া ফার্ম (যিনি ২০১৪ সালে মারিভ সংবাদপত্রটিও অধিগ্রহণ করেছিলেন)।'Maariv' Newspaper to Be Sold to Businessman Eli Azur  News flash at israelnationalnews.com এটি বর্তমানে ইংরেজিতে প্রকাশিত হয়। যদিও, পূর্বে এটির একটি ফরাসি সংস্করণও ছিল।  এই পত্রিকাটি নিজেকে ইসরায়েলি রাজনীতির মধ্যম অবস্থানে বলে বর্ণনা করে, যদিও আন্তর্জাতিক মানদণ্ড অনুসারে, এই সংবাদপত্রকে মধ্য-ডানপন্থী বলে বিবেচনা করা হয়; এর সম্পাদকীয় অবস্থান হলো রাজনৈতিক দুর্নীতির কঠোর সমালোচনা, এবং ইসরায়েলে ধর্ম ও রাষ্ট্রের পৃথকীকরণকে সমর্থন করা। এটি বিশ্ব ইহুদি সম্প্রদায় এবং ইহুদি প্রবাসীদের জন্য শিক্ষামূলক কর্মসূচিতে ইসরায়েল রাষ্ট্রের বৃহত্তর বিনিয়োগেরও জোরালো সমর্থক।  ব্রডশিট সংবাদপত্রটি ইহুদি ধর্মীয় ছুটির দিন এবং স্বাধীনতা দিবস ব্যতীত প্রতিদিন রবিবার থেকে শুক্রবার প্রকাশিত হয়, শনিবার (ইহুদি বিশ্রামবার) কোনও সংস্করণ প্রকাশিত হয় না। নিয়মিত মতামত লেখকেরা ধর্ম, পররাষ্ট্রনীতি এবং অর্থনীতিসহ বিভিন্ন বিষয়ে লেখালেখি করেন।   তথ্যসূত্র    উৎস         বহিঃসংযোগ         Palestine Bulletin—complete searchable contents 1925–1932  Palestine Post—complete searchable contents 1932–1950  বিষয়শ্রেণী:ইসরায়েলি মার্কা বিষয়শ্রেণী:এশিয়ার ফরাসি ভাষার সংবাদপত্র বিষয়শ্রেণী:এশিয়ার ইংরেজি ভাষার সংবাদপত্র বিষয়শ্রেণী:উৎসবিহীন তথ্যসহ সকল নিবন্ধ
যোবায়দা হান্নান (জন্মঃ ১৪ নভেম্বর, ১৯৪৫ – মৃত্যুঃ ২২ নভেম্বর, ২০১১) ছিলেন একজন বাংলাদেশী বরেণ্য চিকিৎসক ও সমাজসেবী। বিভিন্ন সামাজিক কর্মকাণ্ডে অবদানের জন্য বাংলাদেশ সরকার ২০০৪ সালে তাকে একুশে পদকে ভূষিত করে।  প্রাথমিক জীবন যোবায়দা তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার মিরসরাই উপজেলায় এক সম্ভ্রান্ত মুসলমান পরিবারে জন্মগ্রহণ করেন। তার পিতা মাহফুজুল হক ছিলেন তৎকালীন পাকিস্তান সরকারের কেন্দ্রীয় স্বাস্থ্য পরিবার পরিকল্পনা ও সমাজকল্যাণমন্ত্রী। ডাঃ ওয়ালী উল্লাহের সাথে বিবাহ বন্ধনে আবদ্ধ হওয়ার পর তিনি কুমিল্লা জেলার নাঙ্গলকোট উপজেলায় আশারকোটা গ্রামে বসবাস শুরু করেন।  কর্মজীবন যোবায়দা কুমিল্লা জেলার নাঙ্গলকোট উপজেলায় আশারকোটা গ্রামকে স্ব-নির্ভর এলাকা করতে ভূমিকা পালন করেন। তিনি সেখানে ১৯৮৪ সালে ডা. যোবায়দা হান্নান উচ্চ বালিকা বিদ্যালয়, ১৯৮৫ সালে ডা. যোবায়দা হান্নান মহিলা কলেজ, এবং ১৯৯০ সালে ডা. যোবায়দা হান্নান প্রাথমিক বিদ্যালয় প্রতিষ্ঠা করেন। তিনি বাংলাদেশ জাতীয় অন্ধ কল্যাণ সমিতির কুমিল্লা ইউনিটের সাধারণ সম্পাদক এবং শিশু চক্ষু ফাউন্ডেশনের সভাপতির দায়িত্ব পালন করেন।  মৃত্যু যোবায়দা হান্নান ২০১১ সালের ২২ নভেম্বর ঢাকায় মৃত্যুবরণ করেন।  পুরস্কার ও সম্মাননা  ঊষসী পুরস্কার, ১৯৮৫  জাতীয় অধ্যাপক মোঃ ইব্রাহিম পুরস্কার, ১৯৯৫  চট্টগ্রাম নাগরিক কমিটি কর্তৃক ত্রিরত্ন পুরস্কার, ১৯৯৬  জাতীয়ভিত্তিক সমাজসেবা পুরস্কার, ১৯৯৭  সমাজসেবায় একুশে পদক, ২০০৪  রোটারি সিড পুরস্কার, ২০০৪-০৫  অনন্যা শীর্ষ দশ পুরস্কার, ২০০৬  তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:২০১১-এ মৃত্যু বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী সমাজসেবী বিষয়শ্রেণী:সমাজসেবায় একুশে পদক বিজয়ী বিষয়শ্রেণী:বাঙালি মুসলিম বিষয়শ্রেণী:চট্টগ্রাম জেলার চিকিৎসক বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী সমাজকর্মী বিষয়শ্রেণী:একুশে পদক বিজয়ী বিষয়শ্রেণী:মীরসরাই উপজেলার ব্যক্তি
গলসী (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার,  পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৪ নং গলসী (এসসি) বিধানসভা কেন্দ্রটি গলসী-১ সমষ্টি উন্নয়ন ব্লক এবং গলসী এবং কুরকুবা গ্রাম পঞ্চায়েত গুলি গলসী-২ সমষ্টি উন্নয়ন ব্লক এবং কাঁকসা, ত্রিলোকচাঁদপুর, বনকাটি এবং বিদবিহার গ্রাম পঞ্চায়েত গুলি কাঁকসা সমষ্টি উন্নয়ন ব্লক  গুলির অন্তর্গত।  গলসী বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১গলসীমাহিতোষ সাহাভারতীয় জাতীয় কংগ্রেসযাদবেন্দ্র নাথ পাঁঁজা ভারতীয় জাতীয় কংগ্রেস ১৯৫৭ফকির চন্দ্র রায় নির্দল  প্রমথনাথ ধীবর সারা ভারত ফরওয়ার্ড ব্লক১৯৬২কানাই লাল দাসভারতীয় জাতীয় কংগ্রেস১৯৬৭ ফকির চন্দ্র রায় নির্দল১৯৬৯ফকির চন্দ্র রায় নির্দল১৯৭১অনিল রায়ভারতের কমিউনিস্ট পার্টি (মার্ক্সবাদী)১৯৭২অশ্বিনী রায়ভারতের কমিউনিস্ট পার্টি১৯৭৭দেব রঞ্জন সেনসারা ভারত ফরওয়ার্ড ব্লক১৯৮২দেব রঞ্জন সেনসারা ভারত ফরওয়ার্ড ব্লক১৯৮৭দেব রঞ্জন সেনসারা ভারত ফরওয়ার্ড ব্লক১৯৯১ইদ্রিস মণ্ডল সারা ভারত ফরওয়ার্ড ব্লক১৯৯৬ইদ্রিস মণ্ডল সারা ভারত ফরওয়ার্ড ব্লক২০০১মেহবুব মণ্ডল সারা ভারত ফরওয়ার্ড ব্লক২০০৬মেহবুব মণ্ডলসারা ভারত ফরওয়ার্ড ব্লক২০১১সুনিল কুমার মণ্ডলসারা ভারত ফরওয়ার্ড ব্লক  নির্বাচনী ফলাফল ২০১৪ উপনির্বাচন ৩০ এপ্রিল ২০১৪ সালে বিধানসভা উপনির্বাচনে, গলসী কেন্দ্রের ফরওয়ার্ড ব্লকের বিধায়ক সুনিল কুমার মণ্ডল, তৃণমূল কংগ্রেসে যোগদান করেন। তার ফলে উপনির্বাচন হয়।      ২০১১  ১৯৭৭-২০০৬ ২০০৬ এবং ২০০১ সালের বিধানসভা নির্বাচনে, ফরওয়ার্ড ব্লকের মেহবুব মণ্ডল গলসী কেন্দ্র থেকে জয়ী হন তার নিকটতম প্রতিদ্বন্দ্বী বিজেপি এর অনিল কুমার সাহা এবং কংগ্রেসের আজিজুল হক মণ্ডলকে পরাজিত করেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ এবং ১৯৯১ সালে ফরওয়ার্ড ব্লকের ইদ্রিস মণ্ডল কংগ্রেসের সৈয়দ ইমদাদ আলী এবং চম্পক উভয়কেই পরাজিত করেন। ১৯৮৭, ১৯৮২ এবং ১৯৭৭ সালে ফরওয়ার্ড ব্লকের দেব রঞ্জন সেন কংগ্রেসের অজিত বন্দ্যোপাধ্যায়কে, হিমাংশু বরণ রায়কে এবং নির্লেন্দু কোনের কে পরাজিত করেন।  ১৯৫১-১৯৭২ সিপিআই এর অশ্বিনী রায় ১৯৭২ সালে জয়ী হন। সিপিআই (এম) এর অনিল রায় ১৯৭১ সালে জয়ী হন। নির্দলের ফকির চন্দ্র রায় ১৯৬৯ এবং ১৯৬৭ সালে জয়ী হন। কংগ্রেসের কানাই লাল দাস ১৯৬২ সালে জয়ী হন। ১৯৫৭ এবং ১৯৫১ সালে গলসী কেন্দ্রে দুটি করে আসন ছিল। ১৯৫৭ সালে নির্দলের ফকির চন্দ্র রায় এবং ফরওয়ার্ড ব্লকের প্রমথনাথ ধীবর জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের মাহিতোষ সাহা এবং যাদবেন্দ্র নাথ পাঁঁজা উভয়ই জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব বর্ধমান জেলার রাজনীতি বিষয়শ্রেণী:পশ্চিম বর্ধমান জেলার রাজনীতি
মাতশিপি মার্সিয়া লেটসোয়ালো (জন্ম: ১১ এপ্রিল ১৯৮৪), একজন দক্ষিণ আফ্রিকার প্রমিলা ক্রিকেটার। ২০০৭ সালের জানুয়ারিতে তিনি পাকিস্তানের বিরুদ্ধে একদিনের আন্তর্জাতিক ম্যাচে আন্তর্জাতিক ক্রিকেটে অভিষেক লাভ করেন। তিনি মুলতঃ ডান হাতি মাঝারি গতির বোলার হিসাবে খেলে থাকেন এবং যদিও তিনি ২ টেস্ট ম্যাচে উইকেটশূন্য ছিলেন। সীমিত ওভারের ক্রিকেটে তিনি ৪০টির বেশি উইকেট দখল করেছেন।  তথ্যসূত্র  বহিঃসংযোগ    বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:নর্দার্নস ওম্যানের ক্রিকেটার
সিয়া কেট ইজোবেল ফারলার [উচ্চারণ:/ˈsiːə/], (ইংরেজি: Sia Kate Isobelle Furler;  জন্ম: ডিসেম্বর ১৮, ১৯৭৫) একজন অস্ট্রেলিয়ান সঙ্গীতশিল্পী এবং গীতিকার। মধ্য ১৯৯০ দশকের  সিয়া স্থানীয় একটি অ্যাসিড জ্যাজ ব্যান্ডে  ক্রিস্প  একজন গায়ক হিসেবে কর্মজীবন শুরু করেন। ১৯৯৭ সালে তার প্রথম আবির্ভাব স্টুডিও অ্যালবাম   ওনলি সি রেকর্ডস গান অস্ট্রেলিয়ায় মুক্তি পায়। এই ঘটনার জের ধরে তিনি লন্ডন, ইংল্যান্ড যান এবং ব্রিটিশদের কাছে মূল কন্ঠে জিরো ৭ এর সাথে গান গিয়েছিলেন।  ২০০০ সালে সনি মিউজিকের সাব লেবেল নৃত্য পুলে স্বাক্ষর করেন সিয়া এবং তার দ্বিতীয় স্টুডিও অ্যালবাম  হিলিং ইজ ডিফিকাল্ট মুক্তি পায় পরের বছর। সিয়া তার সঙ্গীতের কণ্ঠ্য স্টাইলিং এর জন্য একটি বেস হিসাবে হিপ হপ, ফাঙ্ক এবং সউল সঙ্গীত এর অন্তর্ভুক্ত করেন।  ২০১৪ সালে তিনি অস্ট্রেলিয়ান ৪০ বছরের কম বয়সী ব্যক্তিদের মধ্যে ৯৭তম ধনী, এইউ $২০ মিলিয়ন এর একটি রিপোর্ট আয়কারী সঙ্গে বিআরডব্লিউ  ম্যাগাজিনের স্থান অর্জন করেন।  জীবন ও কর্মজীবন  ১৯৭৫-৯৭: প্রথম জীবন ও কর্মজীবন সূত্রপাত সিয়া কেট ইজোবেল ফারলার ১৮ ডিসেম্বর, ১৯৭৫ সালে দক্ষিণ অস্ট্রেলিয়ার অ্যাডিলেড শহরে জন্মগ্রহণ করেন। তার পিতা ফিল কোলসন, একজন সঙ্গীতজ্ঞ এবং তার মা লিওন ফারলার, একজন শিল্প প্রভাষক। সিয়া কেভিন কোলসন এর ভাইঝি যিনি একজন অভিনেতা ও সঙ্গীতজ্ঞ, এবং কলিন হায়, যিনি একজন সঙ্গীতজ্ঞ এবং অস্ট্রেলিয়ান গ্রুপ ম্যান এট ওয়ার্ক এর সদস্য। সিয়া একজন শিশু হিসাবে বলেন তিনি আরেথা ফ্র্যাংকলিন, স্টিভ ওয়ান্ডার এবং স্টিং এর পারফর্মিং শৈলী অনুকরণ করেন, তিনি তার প্রথম প্রভাব হিসেবে গণনা করেছেন। তিনি অ্যাডিলেড হাই স্কুলে পড়াশোনা করতেন।  মধ্য ১৯৯০ দশকের  সিয়া স্থানীয় একটি অ্যাসিড জ্যাজ ব্যাান্ড ক্রিস্প একজন গায়ক হিসেবে কর্মজীবন শুরু করেন। সিয়া ব্যান্ডের সাথে সহযোগিতা এবং তাদের দুই ইপিএস- এ কন্ঠ অবদান করেন: ওয়ার্ল্ড এন্ড দ্যা ডিল (১৯৯৬) এবং ডিলিরিয়াম (১৯৯৭)।Word and the Deal and Delirium:* ১৯৯৭ সালে খাস্তা বিযুক্ত, এবং সিয়া তার প্রথম আবির্ভাব স্টুডিও অ্যালবাম এর শুধু ওনলি সি গান রেকর্ডস অধিকারী অস্ট্রেলিয়ায় মুক্তি পায়। অ্যালবামটি ১,২০০ কপি বিক্রি হয়েছিল।  ভ্রমণ We Meaning You Tour (2010)  Nostalgic for the Present Tour (2016)  চলচ্চিত্রের তালিকা  Annie (2014)  Transparent (2015)  Charming (2017)  My Little Pony: The Movie (2017)  Sister (TBA)  আরও দেখুন  তথ্যসূত্র  বহিঃসংযোগ       বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সুরকার বিষয়শ্রেণী:এলএসডি-এর সদস্য বিষয়শ্রেণী:নারীবাদী সঙ্গীতজ্ঞ বিষয়শ্রেণী:এলজিবিটিকিউ গীতিকার বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:এলজিবিটিকিউ পরিচালক বিষয়শ্রেণী:উভকামী অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:আপ্রা পুরস্কার বিজয়ী বিষয়শ্রেণী:আরিয়া পুরস্কার বিজয়ী বিষয়শ্রেণী:আটলান্টিক রেকর্ডসের শিল্পী বিষয়শ্রেণী:ইংল্যান্ডে অস্ট্রেলীয় প্রবাসী বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী বিষয়শ্রেণী:অস্ট্রেলীয় কণ্ঠাভিনেত্রী বিষয়শ্রেণী:মুখোশধারী সঙ্গীতজ্ঞ বিষয়শ্রেণী:কুইয়ার নারীবাদী বিষয়শ্রেণী:আরসিএ রেকর্ডসের শিল্পী বিষয়শ্রেণী:অস্ট্রেলীয় উভকামী নারী